text: Naturen siger at foråret er kommet
  13 april 2010 kl. 11.23
  Bøgen er sprunget ud. I går blev de første grønne blade observeret i Skærbæk syd for Ribe.
  Hans Hagge fra Skærbæk fotograferede de første bøgeblade og sendte dem ind til TV2 Vejret, hvor kyndige folk sagde god for løvspringet. 
  Bøgen er nemlig først sprunget rigtigt ud, når et bøgeblad er så stort, at det dækker en to-krone, og det gjorde bøgebladene fra Skærbæk. 
  Bøgen åbner sine knopper fem dage senere end i fjor, men hvis man ser over de seneste syv år, er der ingen væsentlig forskel. 
  April har hidtil været varmest i Syd og Sønderjylland.
  